โฆสิตแนะกนง.ชะลอขึ้นดอกเบี้ย
โฆสิตแนะกนง.ชะลอขึ้นดอกเบี้ย  ชี้ เงินเฟ้อยังไม่กระทบราคาสินค้ารุนแรง
20 ส.ค. 2554

โฆสิตแนะกนง.ชะลอขึ้นดอกเบี้ย  ชี้ เงินเฟ้อยังไม่กระทบราคาสินค้ารุนแรง
นายโฆสิต ปั้นเปี่ยมรัษฏ์ ประธานกรรมการบริหาร ธนาคารกรุงเทพ กล่าวว่า คณะกรรมการนโยบายการเงิน(กนง.) ควรชะลอการปรับขึ้นอัตราดอกเบี้ยนโยบาย ในวันที่ 24 ส.ค.นี้ เพื่อรอดูสถานการณ์ เนื่องจากเชื่อว่าอัตราเงินเฟ้อในขณะนี้จะไม่ส่งผลให้ราคาสินค้าปรับขึ้นรุนแรง นอกจากนี้ธนาคารกลางในประเทศอื่นๆในภูมิภาคได้เริ่มชะลอการขึ้นดอกเบี้ยแล้ว 
สำหรับแนวโน้มเศรษฐกิจไทยในครึ่งปีหลังเชื่อว่าจะมีแรงส่งที่ดีจากการเติบโตในครึ่งปีแรก อย่างไรก็ตาม ต้องจับตาดูผลกระทบจากการดำเนินนโยบายกระตุ้นเศรษฐกิจของรัฐบาล ที่อาจสร้างหนี้จากการทำงบขาดดุล โดยคาดว่าจีดีพีในปีนี้จะเติบโตที่ระดับ 4 %